The Merge คืออะไร
The Merge หรือ Ethereum 2.0 คือ การเปลี่ยนวิธีการตรวจสอบธุรกรรมจากกลไก Proof-of-Work (PoW) เป็นกลไก Proof-of-Stake (PoS) เนื่องจากระบบ Proof-of-Work ต้องใช้พลังงานจำนวนมากในการตรวจสอบธุรกรรม ดังนั้น Ethereum จึงเปลี่ยนระบบเป็น Proof-of-Stake เพราะสามารถลดพลังงานไปได้มากถึง 90% เมื่อเทียบกับกลไกเดิม เมื่อเดือนธันวาคม ปี 2020 Ethereum ได้เริ่มต้นใช้ระบบ Proof-of-Stake โดยสร้าง Beacon Chain มาเป็นเชนคู่ขนานกับ Ethereum Blockchain ที่ยังเป็นระบบ Proof-of-Work อยู่ และมี Validator ที่ Stake เหรียญ ETH บนเครือข่ายกว่า 40,000 คน สำหรับ The Merge ที่จะเกิดขึ้นในอนาคตจะมีการผสาน Beacon Chain และระบบ Proof-of-Work เข้าด้วยกันและเปลี่ยนระบบเป็น Proof-of-Stake อย่างเต็มรูปแบบ หลังจากการอัปเกรด The Merge เสร็จสิ้น นักขุด (Miner) ไม่ต้องตรวจสอบธุรกรรมอีกต่อไป เนื่องจาก Validator จะเป็นผู้ที่ตรวจสอบธุรกรรมแทน สำหรับการเป็น Validator ได้นั้นจะมีการต้อง Stake เหรียญ ETH บนเครือข่ายก่อน

การเปลี่ยนไปใช้กลไก Proof-of-Stake ส่งผลให้เปลี่ยนผู้ตรวจสอบธุรกรรมด้วย โดยเปลี่ยนจากนักขุด (Miner) เป็น Validator ผู้ที่อยากจะเป็น Validator ได้นั้นจะต้อง Stake เหรียญ 32 ETH บนเครือข่ายเพื่อรัน Node และได้รับผลตอบแทนในรูปแบบของ Block Rewards, Tips และ MEV จำนวนผลตอบแทนจะขึ้นอยู่กับจำนวนผู้ที่เข้ามา Stake และปริมาณกิจกรรมบนเครือข่าย ดังนั้น เปอร์เซ็นต์ผลตอบแทนหรือ Yield จะอยู่ในช่วงระหว่าง 7% – 13% และสำหรับผู้ที่ Stake เหรียญไปแล้วจะต้องมีการเข้าคิวในการเป็น Validator ใช้ระยะเวลารอมากกว่า 2 อาทิตย์ ถ้าหากมี Validator หรือ Staker หน้าใหม่เข้ามาอาจจะทำให้ระยะเวลาในการรอคิวนานกว่าเดิม สำหรับใครที่มีทุนไม่เพียงพอหรือไม่ต้องการที่จะรับผิดชอบในการรัน Node ก็สามารถใช้บริการแพลตฟอร์ม Decentralized Exchange (DEX) ได้ แพลตฟอร์มจะทำหน้าที่เป็นตัวรวบรวมเหรียญ ETH เพื่อเป็น Validator Node และสำหรับผู้ที่ Stake เหรียญ ETH เข้ามาในแพลตฟอร์ม DEX จะได้รับเหรียญ stETH เป็นผลตอบแทนซึ่งมีมูลค่าเท่ากับ 1 ETH และสามารถแลกคืนเป็น ETH ได้ก็ต่อเมื่อ The Merge เสร็จสิ้นสมบูรณ์ ซึ่งยังไม่มีการกำหนดวันไว้อย่างแน่ชัด
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน